b'\n_START_ARTICLE_\nAmandaprisen\n_START_PARAGRAPH_\nAmandaprisen er en norsk pris for film og fjernsyn som uddeles \xc3\xa5rligt i forbindelse med Filmfestivalen i Haugesund. Den blev f\xc3\xb8rste gang uddelt den 17. august 1985. Vinderne modtager en statuet udformet af Kristian Kvakland. Den er tredive centimeter h\xc3\xb8j og vejer 2,5 kilogram. Den vejede 4, 5 kilogram f\xc3\xb8rste gang den blev uddelt og en kvndelig prisvinder m\xc3\xa5tte angiveligt have hj\xc3\xa6lp af uddeler Roger Moore for at holde den. Fra 2005 er prisen en ren filmpris, og fjernsynsproduktioner kan ikke blive nominert._NEWLINE_Initiativet til prisen blev taget af filmproducenten Bente Erichsen. Navnet Amanda er ikke filmrelateret, men kommer af visen \xc2\xabAmanda fra Haugesund\xc2\xbb.\n_START_SECTION_\nStatuetten\n_START_PARAGRAPH_\nHaugesunds Avis udlyste i 1985 en konkurrence om udformning af statuetten. Denne blev vundet af billedhuggeren Kristian Kvakland. Ogs\xc3\xa5 denne er ment at henspille p\xc3\xa5 viseskikkelsen. Amandastatuetten vejer 2,5 kg (f\xc3\xb8rste gang i 1985: 4,5 kg), er 30 cm h\xc3\xb8j og har en sk\xc3\xb8rtediameter p\xc3\xa5 14 cm.\n_START_SECTION_\nForandringer i prisuddelingen\n_START_PARAGRAPH_\nI 1993 var Amanda i stedet en nordisk filmpris, s\xc3\xa5ledes at der ikke blev uddelt nogen pris for \xc3\xa5rets bedste norske biograffilm. Rigtignok vandt den norske film Telegrafisten prisen for bedste film, men ogs\xc3\xa5 nordiske film blev nomineret. Men allerede \xc3\xa5ret efter var Amanda igen en ren norsk pris._NEWLINE_Fra og med 2005 er prisen lavet om til en ren filmpris, s\xc3\xa5ledes at prisen for bedste dramatiske fjernsynsproduktion er fjernet. Begrundelsen for dette er at fjernsynsprisen Gullruten er godt etableret i fjernsynsmilj\xc3\xb8et. Derudover blev en pris for bedste instruktion tilf\xc3\xb8jet. Tidligere gik prisen for bedste film til instrukt\xc3\xb8ren, men denne skal nu at g\xc3\xa5 til producenten._NEWLINE_Fra 2006 sker prisuddelingen p\xc3\xa5 TV 2, tidligere er den blevet vist p\xc3\xa5 NRK.\n_START_SECTION_\nVindere\n_START_PARAGRAPH_\nSe: Liste over Amandapris-vindere'